Борис Младенов-Young
Как може да застанеш пред дете…

chitanka.info

Как може да застанеш пред дете

и то с усмивка болна и убита

печално те изгледа и запита

дали от болестта си ще умре?

Ще позволи ли твоето сърце

да кажеш истината дълго крита

или лъжа? Та то на теб разчита!

И съвестта нима не ще те спре?

Аз имам дълголетен трудов стаж

и кариерата ми е към края,

събрал съм много опит, такт, кураж…

Но даже вече старец белокос

не се срамувам днес да си призная:

„Не съм подготвен за такъв въпрос!!!“

Сидни, Австралия — 2018 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.